Komission asetus (EY) N:o 1471/1999, annettu 5 päivänä heinäkuuta 1999, lohen vapaaseen liikkeeseen luovuttamista Euroopan yhteisön alueella koskevasta nopeasta ilmoitusjärjestelmästä annetun asetuksen (EY) N:o 347/96 muuttamisesta



Virallinen lehti nro L 170 , 06/07/1999 s. 0018 - 0025



KOMISSION ASETUS (EY) N:o 1471/1999, annettu 5 päivänä heinäkuuta 1999, lohen vapaaseen liikkeeseen luovuttamista Euroopan yhteisön alueella koskevasta nopeasta ilmoitusjärjestelmästä annetun asetuksen (EY) N:o 347/96 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisestä kalastus- ja vesiviljelytuotealan markkinajärjestelystä 17 päivänä joulukuuta 1992 annetun neuvoston asetuksen (ETY) N:o 3759/92(1), sellaisena kuin se on viimeksi muutettuna asetuksella (EY) N:o 3318/94(2), ja erityisesti sen 30 artiklan, sekä katsoo, että 1) asetuksella (EY) N:o 347/96(3) komissio otti markkinahäiriöiden johdosta käyttöön lohen tuontiehtoja koskevan nopean ilmoitusjärjestelmän ja asetti väliaikaisen vähimmäishinnan, 2) polkumyyntiä ja tukien vastaista menettelyä koskevien tutkimusten tulosten seurauksena neuvoston asetuksella (EY) N:o 772/1999(4), sellaisena kuin se on viimeksi muutettuna asetuksella (EY) N:o 1003/1999(5), otettiin käyttöön lopulliset polkumyynti- ja tasoitustullit sekä vahvistetut vähimmäishinnat lohen jalostusasteen mukaan Norjasta peräisin olevan viljellyn merilohen tuonnissa; näitä tulleja ei sovelleta samoihin CN-koodeihin kuuluvaan luonnonvaraiseen meriloheen, 3) tulleja ei sovelleta viljellyn merilohen tuonnissa silloin, kun viejä on jokin viimeksi asetuksen (EY) N:o 772/1999 liitteessä luetelluista yrityksistä, jotka ovat esittäneet päätöksellä 97/634(6), sellaisena kuin se on muutettuna asetuksella (EY) N:o 929/1999(7), hyväksymiä hintasitoumuksia ja jotka on tämän vuoksi vapautettu tullista, 4) nopean ilmoitusjärjestelmän avulla ilmoitettavien tietojen hyödyllisyyden lisäämiseksi samoin kuin sitoumusten sekä polkumyyntitullien ja tasaustullien seurannan mahdollistamiseksi lohen tuontia koskevat tiedot olisi Norjan osalta esitettävä eriteltynä sekä lohityypin ja jalostusasteen että viejäyrityksen mukaan, ja sen vuoksi asetus (EY) N:o 347/96 olisi muutettava, 5) yritysten luetteloa on muutettu toistuvasti yritysten rikkomusten, luettelosta poistamisen tai uusien sitoumusten hyväksymisen seurauksena; vastaavia muutoksia voidaan odottaa tapahtuvan tulevaisuudessa, 6) tekniikka mahdollistaa nykyään atk-pohjaisten tietojen lähettämisen sähköpostilla, mistä syystä tämä lähetystapa pitäisi ottaa lopullisesti käyttöön ja määritellä lähetyksen muoto; asetus (EY) N:o 347/96 olisi tätä varten muutettava, ja 7) tässä asetuksessa säädetyt toimenpiteet ovat kalastustuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 347/96 seuraavasti: 1. Lisätään 1 artiklan 1 kohtaan kolmas virke seuraavasti: "Neuvoston asetuksen (EY) N:o 772/1999(8), sellaisena kuin se on viimeksi muutettuna neuvoston asetuksella (EY) N:o 1003/1999, säännösten mukaisesti sitoumuksia esittäneiden norjalaisten yritysten kohdalla luovutettuja tavaroita koskevissa lisätiedoissa on eriteltävä liitteessä oleva Taricin koodi ja Taricin lisäkoodi kunkin sitoumuksia tehneen yrityksen tuonnin osalta jalostusasteen mukaan." 2. Korvataan 1 artiklan 2 kohdan toinen virke seuraavasti: "Ilmoitus on lähetettävä komissiolle sähköpostilla liitteessä II esitetyssä muodossa." 3. Korvataan liite tämän asetuksen liitteillä I, II ja III. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 5 päivänä heinäkuuta 1999. Komission puolesta Emma BONINO Komission jäsen (1) EYVL L 388, 31.12.1992, s. 1. (2) EYVL L 350, 31.12.1994, s. 15. (3) EYVL L 49, 28.2.1996, s. 7. (4) EYVL L 101, 16.4.1999, s. 1. (5) EYVL L 123, 13.5.1999, s. 19. (6) EYVL L 267, 30.9.1997, s. 81. (7) EYVL L 115, 4.5.1999, s. 13. (8) EYVL L 101, 16.4.1999, s. 1. LIITE "LIITE I CN-koodi ja tavarankuvaus >TAULUKON PAIKKA> LIITE II ILMOITUSTAULUKON MUOTO 1. Tietojen muoto >TAULUKON PAIKKA> 2. Viestin muoto Tiedosto on tekstitiedosto, jossa on neljä erillistä tietuetta: - kaikki tiedot erotetaan toisistaan puolipisteellä - kunkin viestirivin jälkeen tulee rivinvaihto. Viesti näyttää seuraavanlaiselta: < TTL >0347 < RMS >C(3) < RPP >PPKKVVVV < DAT >PPKKVVVV; N(3); N(3); C(14); N(15); C(3); N(10) < DAT >PPKKVVVV; N(3); N(3); C(14); N(15); C(3); N(10) < DAT >PPKKVVVV; N(3); N(3); C(14); N(15); C(3); N(10) ... 3. Jäsenvaltiokoodit >TAULUKON PAIKKA> 4. Valuuttakoodit >TAULUKON PAIKKA> LIITE III Lisätiedot sitoumuksia tehneiden norjalaisyritysten osalta 1. Kahdentoista lohen jalostusasteen CN-koodit ja Taricin alakoodit (asetuksesta (EY) N:o 772/1999) >TAULUKON PAIKKA> 2. Luettelo sitoumuksia tehneistä yrityksistä ja niiden taricin lisäkoodit (asetuksen (EY) N:o 772/1999 muuttamisesta annetusta neuvoston asetuksesta (EY) N:o 1003/1999) >TAULUKON PAIKKA>"